Az eszperantó a legtöbb beszélővel rendelkező mesterséges nyelv.
Eredetileg a nemzetközi kommunikáció céljából hozták létre,
de azóta egyesek számára anyanyelvvé is vált.
Hogy milyen is a "született eszperantisták" élete?
Eszperantó: az anyanyelvem
Ki vagy?
Sziasztok, Stelának hívnak,
és 27 éves vagyok.
Jelenleg Brüsszelben lakom,
és az Európai Parlamentben dolgozom.
Az egyik szülőm magyar, a másik francia.
Leo Sakaguchinak hívnak.
Egyetemi hallgató vagyok
a darmstadti műszaki egyetemen.
Az édesapám japán, az édesanyám lengyel,
én pedig Németországban nőttem fel.
Douglas Oliveira Biscottónak hívnak.
14 éves vagyok,
és... brazil.
Lívia Oliveira Biscottónak hívnak,
az ő testvére vagyok.
Most Rio de Janeiróban vagyunk.
A brazil eszperantó-kongresszusra jöttünk ide.
Sziasztok! Gunnar Fischer vagyok.
Münsterben, Németországban élek.
Sziasztok! Klára vagyok, 19 éves,
egy francia és egy magyar szülővel,
és Hollandiában születtem.
Miért neveltek a szüleid részben eszperantóul?
Mert az eszperantó révén ismerkedtek meg,
és mindig ezen a nyelven beszéltek egymással,
meg az eszperantós barátaiktól is hallottam, stb.
Szóval ez a nyelv folyton körülvett,
és így tanultam meg.
Anyukám magyar, az édesapám francia.
Egy eszperantó rendezvényen találkoztak,
egy kongresszuson.
És úgy gondolták:
"Először az eszperantó, aztán majd lesz ideje
a többi nyelvre is."
Így kényelmesebb, "testhez állóbb"
a nyelv, az eszperantó ,
és később könnyebb dolgunk lesz,
amikor más nyelveket tanulunk.
Az apám pár évvel a születésem előtt tanult meg eszperantóul,
és úgy döntött: két nyelven nevel fel,
és csak eszperantóul beszélt velem
egészen 12 éves koromig.
És sok külföldi vendégünk volt más országokból,
és gyakran töltöttük a nyaralást eszperantó közegben.
Hogy szoktak reagálni arra, hogy tudsz eszperantóul?
Ez csak akkor derül ki, ha az eszperantó szóba kerül,
mert az "első (fő) anyanyelvem" a francia.
Szóval szerintem először meglepődnek,
mert nem gondolták, hogy bárkinek is
lehet az anyanyelve ez a "fura nyelv".
Egy nyelv, amit valaki kitalált,
hogy lehet ez valakinek anyanyelve?
De általában pozitív a visszajelzés:
"Jé, tényleg?" Szóval érdekli őket a dolog.
Az első kérdés általában: "Az meg mi?"
Megkérdezik, miért,
és persze rögtön kérik, hogy mondjak valamit,
pár szót vagy mondatot eszperantóul.
Azért, hogy két nyelvet beszélünk,
csak dicséreteket kapunk,
nincsenek rossz tapasztalataink.
A német légitársaságnál, a Lufthansánál
a mérnöki részlegnél
volt egy felvételi interjúm.
A felvételiztető azt kérdezte:
"Az önéletrajzod szerint az eszperantó az anyanyelved,
hogy lehet ez?"
Ezt az embert tényleg lenyűgözte,
hogy az eszperantó az anyanyelvem,
és azt hiszem, hogy
ez valamiféle előnyt is jelentett számomra.
De sok olyan emberrel is találkoztak,
akik számára az eszperantó mint anyanyelv
elfogadhatatlan, idegen ötlet,
és érvelni kezdtek,
hogy az eszperantó nem lehet az anyanyelvem.
Hogy segített téged a kétnyelvűség?
Például ha a szüleiddel vásárolsz,
mondhatod, hogy ezt nem akarod
vagy hogy valami nem tetszik,
mert... Szóval, ha a szüleim eszperantóul beszéltek hozzám,
általában nem eszperantóul válaszoltam.
Így, ha mégis megtettem,
az azt jelentette, hogy valamit
nem akarok a többi ember előtt mondani.
4 anyanyelvem van,
és még két nyelvet tanultam az iskolában,
így már ennyi idősen is 6 nyelvet beszélek,
csak azért, mert sok nyelven nőttem fel.
Szóval ha az ember két- vagy többnyelvű,
akkor gyorsan megtanul már nyelveket,
és van pár gyakorlati előnye,
például könnyedén vásárolok vonatjegyet Angliában,
Németországban, Ausztriában, Franciaországban, Hollandiában...
könnyedén, mert beszélem az adott nyelveket.
Kétnyelvűként
természetesen könnyebben tanultam meg más nyelveket.
És egyszer a tv-be is meghívtak,
mert az eszperantó az anyanyelvem,
és erre nagyon büszke voltam.
És könnyebben meg gyorsabban lehet így barátokat szerezni is,
sok barátom van, és szerintem
ennek az egyik oka, hogy anyanyelvi szinten
beszélem az adott nyelvet, közvetlenebb így a kapcsolat.
Ha hollandul beszélek a hollandokkal
vagy németül a németekkel, akkor könnyebben
megbíznak bennem és könnyebben barátkoznak velem.
Összességében nagyon örülök, hogy az eszperantó az anyanyelvem,
és nagyon szeretek más anyanyelviekkel
találkozni, beszélgetni, és...
Jól van, köszönöm, hogy meghallgattál,
szia!
Eszperantó: az anyanyelvem